Okresná prokuratúra Trebišov 
Jána Husa 1925/15, 075 01 Trebišov 1 	

Sp. zn. : 1 Pv 909/11/8811	Trebišov, 27.1.2012
EEČ : 2-69-28-2012

U Z N E S E N I E

Trestná vec:	obvinený XXXXX  
Prečin:	krádež podľa § 212 odsek 2 písmeno e Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátor Okresnej prokuratúry Trebišov
Rozhodnutie:
Podľa § 216 odsek 1 Trestného poriadku podmienečne zastavujem trestné stíhanie  obvineného:
1.	XXXXX
	dátum narodenia: XXXXX
	trvalé bydlisko: XXXXX
Skutková veta:
V období od 30.09.2011 do 03.11.2011 neoprávnene odoberal elektrickú energiu v rodinnom dome XXXXX v obci XXXXX a to tým spôsobom, že z hlavnej domovej skrine umiestnenej na fasáde rodinného domu urobil odbočenie vodičom CY 2x6 mm, mimo určené meradlo - elektromer, a takýmto spôsobom obvinený neoprávnene odoberal elektrickú energiu vo svojom rodinnom dome a používal rôzne elektrospotrebiče a takto dochádzalo k neoprávnenému odberu elektrickej energie bez platnej zmluvy, spoplatňovanej podľa zákona č. 656/2004 Z. z. o energetike v objeme 16 328 kWh, čím takto svojím konaním spôsobil pre XXXXX XXXXX škodu vo výške 778,11 €.  

Podľa §216 odsek 2 Trestného poriadku je určená skúšobná doba pre jednotlivých obvinených nasledovne: 
1.	XXXXX, dátum narodenia: XXXXX 
12 mesiacov
Z priloženého spisového materialu nevyplýva potreba uložiť obvinenému v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
Uznesením povereného príslušníka OO PZ XXXXX sp. zn. XXXXX  z 08.12.2011 bolo podľa §  199 ods. 1 Tr. poriadku začaté trestné stíhanie a súčasne podľa § 206 ods. 1 Tr. poriadku vznesené obvinenie XXXXX  pre prečin krádeže podľa § 212 ods. 2 písm. e  Tr. zákona na tom skutkovom základe, ako je to uvedené vo výrokovej časti tohto uznesenia.

	V priebehu vyšetrovania sa obvinený ku spáchaniu skutku priznal v plnom rozsahu. Na svoju obranu uviedol, že svoje konanie ľutuje a spôsobenú škodu jednorázovo uhradil v plnej výške dňa 08.11.2011. 

O úhrade spôsobenej škody svedčí aj výpoveď zástupcu poškodenej strany XXXXX, ktorá potvrdila, že obv. XXXXX spôsobenú škodu uhradil dňa 08.11.2011 v plnej výške. 

	Keďže obvinený dal súhlas k podmienečnému zastaveniu trestného stíhania, uhradil spôsobenú škodu a vzhľadom na jeho osobu s prihliadnutím na jeho doterajší život, ako aj na okolnosti prípadu možno považovať rozhodnutie o podmienečnom zastavení trestného stíhania za postačujúce, bolo potrebné rozhodnúť tak, ako je to uvedené vo výrokovej časti tohto uznesenia.

	Súčasne v zmysle § 216 ods. 2 Tr. por. bola obvinenému stanovená skúšobná doba v trvaní 12 /dvanásť/ mesiacov, ktorá začína plynúť právoplatnosťou tohto uznesenia, pričom ak obvinený XXXXX  povedie  v priebehu skúšobnej doby riadny život bude rozhodnuté, že sa osvedčil. V opačnom prípade bude v trestnom stíhaní pokračované a to aj počas skúšobnej doby.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Maroš Sabo
prokurátor